alexandrainst/scandi-wiki huggingface dataset:
Rokosjøen

Rokosjøen er ein innsjø som ligg i kommunane Løten og Elverum i Innlandet fylke. Han består av to delar, Rokosjøen og Vesle Rokosjøen. Vesle Rokosjøen er eit fuglereservat der det ikkje er tillate med bruk av påhengsmotor.

Rokosjøen er ein sjø omgjeve av mykje myr, og er derfor eit myrvatn. Dette gjer at vatnet er brunt og grumsete med dårleg sikt under vatn. Fleire bekkar renn inn i Rokosjøen, men vatnet er særs stilleståande. Ved Hammeren er sjøen demd opp, og der byrjar Svartelva som endar opp i Mjøsa.

Rokosjøen har fleire badeplasser, mellom anna Kølbua og Haverbekkvika. Kølbua er ei privat strand som vert finansier ved hjelp av ei frivillig parkeringsavgift. Haverbekkvika vert drive av Løten kommune.

Rokosjøen er særs rik på gjedde og åbor og andre småfisk, og er derfor godt eigna for fiske.

Rundt Rokosjøen er det mange hytter samt Rokosjøen Camping ved Oset.

Innsjøar i Innlandet
Geografi i Elverum
Geografi i Løten
Rogen

Rogen (sørsamisk Rovje) er ein innsjø på grensa mellom Noreg og Sverige. Den norske delen ligg i Engerdal i Innlandet og Røros i Trøndelag, og utgjer 0.85 km² av arealet til innsjøen. Resten ligg i Sverige, i vestre Härjedalen. Utløpet ligg i Noreg og når via elva Røa sjøen Femunden. Dette er det same vassdraget som Trysilelva, Klarälven og Göta älv lenger nede er ein del av.

Den norske delen ligg i Femundsmarka nasjonalpark. Òg på svensk side ligg sjøen i nasjonalpark, Rogen nasjonalpark. 

Området rundt Rogen er eit særprega morenelandskap. Fenomenet finst fleire stader, men er spesielt tydeleg her, og vart tidleg skildre herfrå. Det har derfor fått namnet Rogenmorene.

Kjelder 

Innsjøar i Engerdal
Innsjøar i Härjedalen
Innsjøar i Røros
Den norsk-svenske riksgrensa
Trysilvassdraget
Osensjøen

Osensjøen eller Ossjøen er ein innsjø i kommunane Åmot og Trysil i Innlandet. Innsjøen har avløpet sitt gjennom Søre Osa til Rena og Glomma.

Ved nordenden av Osensjøen ligg bygda Nordre Osen i Åmot kommune. På vestsida av sjøen ligg Sørlistøa fløtermuseum. I sørenden av sjøen ligg bygda Søre Osen i Trysil Kommune. Størstedelen av arealet ligg i Trysil. På austsida av Osensjøen ligg nokre av dei eldste gardene i området og dei skriv seg frå skogfinnane si innvandring midt på 1600-talet.

Innsjøen er regulert og vert nytta som magasin for Osa kraftverk

Innsjøar i Innlandet
Geografi i Trysil
Geografi i Åmot
Nøklevatnet

Nøklevatnet er eit vatn som ligg på grensa mellom Noreg og Sverige. Den norske delen ligg i Grue kommune i Innlandet.

Innsjøar i Innlandet
Geografi i Grue
Innsjøar i Värmland
Den norsk-svenske riksgrensa
Nugguren

Nugguren er ein innsjø som ligg i Kongsvinger kommune i Innlandet. Han er den siste innsjøen i Skasvassdraget og vatnet renn ut i Glomma via Noret.

Innsjøar i Innlandet
Geografi i Kongsvinger
Nord-Mesna

Nord-Mesna er ein innsjø som ligg i kommunane Ringsaker og Lillehammer i 
Innlandet. Han er 5,6 km lang og 1,4 km brei og har på sørsida bratte breidder. På nordsida er det fleire gardar. I sjøen finst det 6 ulike fiskeslag, aure, åbor, sik, krøkle, ørekyt og gjedde. Fiskesamfunnet er komplekst og dominert av abbor.

I sørenden mottar Nord-Mesna vatn frå Sør-Mesna gjennom Bustokkelva. Innsjøen har utløp i nordenden og frå her renn vatnet gjennom elva Mesna ut i Mjøsa ved Lillehammer.

Innsjøar i Innlandet
Geografi i Ringsaker
Geografi i Lillehammer
Nedre Roasten

Nedre Roasten er eit vatn som ligg i Engerdal kommune i Innlandet og Røros kommune i Trøndelag. Nedre Roasten ligg i Femundsmarka nasjonalpark.

Innsjøar i Engerdal
Innsjøar i Røros
Trysilvassdraget
Møkeren

Møkeren er ein innsjø som ligg på Austmarka i Kongsvinger kommune i Innlandet.

Innsjøar i Innlandet
Geografi i Kongsvinger
Marsjøen

Marsjøen er eit vatn som ligg i Folldal kommune i Innlandet.

Innsjøar i Innlandet
Geografi i Folldal
Løpsjøen

Løpsjøen er eit vatn som ligg i Åmot kommune i Innlandet. Ved sørenden av vatnet ligg Løpet kraftverk.

Innsjøar i Innlandet
Geografi i Åmot
Lomnessjøen

Lomnessjøen er eit vatn som ligg i Rendalen kommune i Innlandet.

Innsjøar i Innlandet
Geografi i Rendalen
Langsjøen i Engerdal og Tolga

Langsjøen er ein innsjø som ligg i kommunane Engerdal og Tolga i Innlandet fylke. Innsjøen strekkjer seg like sør for Rv26 mellom Tolga og Sømådal kyrkje i området mellom Sømådalen og Holøydalen. I partiet mellom utoset og Johnsgård turistsenter er innsjøen ikkje djupare enn 15 m, men nordvest for Johnsgård er innsjøen 42 m på det djupaste.

Innsjøar i Innlandet
Innsjøar i Engerdal
Geografi i Tolga
Isteren

Isteren er ein innsjø i Engerdal kommune i Innlandet fylke. Isteren er ein næringsrik innsjø med eit stort artsmangfald. Han er ein populær sportsfiskesjø, og sjansane for den gode fangsten er stor. Sommaren 2006 vart det fanga ein aure som vog 9,250 kg med stong frå ein liten båt. Sjøen er òg rik på sik, gjedde, åbor, harr, lake og dvergsik, lokalt kalla sild. Det meste av Engerdal kommune er Statsalmenning. Isteren er ikkje eit almenningsvatn og fiskerettane er delt på 45 eigedomar. Det vert seld fiskekort. Rundt sjøen er det to fiskevollar og nokre enkeltståande hytter.

Frå nord renn elva Sømåa ut i Isteren. Det er ei idyllisk elv med eit rikt fugleliv, spesielt om våren. Her kan ein en observere sjeldne arter på trekk. På veg ned elva har mange observert både bever og elg. Både den nedre delen av Sømåa og Isteren har gode tilhøve for kanopadlarar. Isteren har mange viker, fjordar, holmar og skjer. 

Både Sømåa og Isteren har vedtatt maksfart, men det er ingen kontroll på dette. Høg fart er eit kjent problem for kanofolket, spesielt i Sømåa.

Ein del av Isteren ligg no innanfor Bjørnberga og Isteren naturreservat (oppretta 2005). Området mellom Femunden og Isteren ligg i all hovudsak innanfor reservatet. Det er derfor spesielle krav til ferdsel der. Naturreservat er den strengaste verneforma. 

Området mellom Isteren og Femund er òg vinterbeiteområde for rein frå Elgå reinbeitedistrikt. Nokre store bukkar går ofte igjen i området på sommaren, desse er populære fotoobjekt då dei kan vere temmeleg nærgåande og lite skye.

Innsjøar i Engerdal
Innerdalsvatnet

Innerdalsvatnet er ein innsjø i Orklavassdraget som ligg i Tynset kommune i Innlandet.

Innsjøar i Innlandet
Geografi i Tynset
Hukusjøen

Hukusjøen er eit vatn som ligg i kommunane Grue og Åsnes i Innlandet fylke.

Hovudinnløpet til Hukusjøen er Veståa og kjem frå Vestmarka, utløpet er Auståa og renn austover før han munnar ut i Glomma etter nokre kilometer.

Innsjøar i Innlandet
Geografi i Grue
Geografi i Åsnes
Helgesjøen

Helgesjøen er ein innsjø som ligg på grensa mellom Noreg og Sverige. Den norske delen ligg i Eidskog kommune i Innlandet. Innsjøen har eit samla areal på 4,04 km², der 2,25 km² av dette ligg i Noreg.

Innsjøar i Innlandet
Geografi i Eidskog
Innsjøar i Värmland
Den norsk-svenske riksgrensa
Harsjøen

Harsjøen eller Harrsjøen er ein innsjø som ligg i Rendalen kommune i Innlandet. Han ligg på fjellet mellom Bergset og Hanestad. I området rundt sjøen er det fleire hytter, og ei seter.

Fiskeartar (etter førekomst) 
 Sik
 Gjedde
 Harr
 Aure
 Ørekyte

Innsjøar i Innlandet
Geografi i Rendalen
Halsjøen

Halsjøen er ein innsjø i Finnskogen som ligg på grensa mellom Noreg og Sverige. Den norske delen ligg i Våler kommune i Hedmark. Den svenske delen ligg i Torsby. Innsjøen har eit samla areal på 4,26 km², der 4,04 km² av dette ligg i Noreg.

Innsjøar i Innlandet
Geografi i Våler i Innlandet
Innsjøar i Värmland
Gutulisjøen

Gutulisjøen er eit vatn som ligg i Engerdal kommune i Innlandet.

Innsjøar i Engerdal
Gjesåssjøen

Gjesåssjøen er ein innsjø som ligg i Åsnes kommune i Innlandet.

Rundt heile sjøen er det åker og gjødselutsleppa har ført til at sjøen er i ferd med å gro att. Sjøen er veldig grunn og har uvanleg nok både innløp og utløp i nord. Dette er fordi ein diger isklump vart liggande og smelte der på slutten av siste istid. Sjøen har form som ei peanøtt. Hovudvasskjelda er Skyåa som kjem frå nord, det kjem òg ein liten bekk frå Baksjøen i sør. Utløpsåa vert kalla Søndre Hasla og går saman med Nordre Hasla etter 4-5 km løp, og renn så gjennom Haslemoen og ut i Glomma.

Innsjøar i Innlandet
Geografi i Åsnes
Gardsjøen i Grue

Gardsjøen er eit vatn som ligg i Grue kommune i Innlandet. Gardsjøen er ein hesteskosjø, det vil si at han er ein gammal meandersving eller elvesving, som i løpet av tid har vorte skild frå Glomma. Innsjøen har mykje fisk, spesielt gjedde.

Innsjøar i Innlandet
Geografi i Grue
Galtsjøen

Galtsjøen er eit vatn som ligg i kommunane Rendalen og Engerdal i Innlandet.

Innsjøar i Innlandet
Geografi i Rendalen
Innsjøar i Engerdal
Fundin

Fundin er ein innsjø som ligg i Folldal kommune i Innlandet og Oppdal kommune i Trøndelag.

Innsjøar i Innlandet
Innsjøar i Oppdal
Geografi i Folldal
Reservoar i Innlandet
Reservoar i Trøndelag
Follavassdraget
Frysjøen

Frysjøen er ein innsjø som ligg i Grue kommune i Innlandet. Sjøen ligg på grensa til Grue Finnskog. Her kan ein fiske åbor, gjedde, mort, hork, lake og kreps om hauste. Det er òg enkelte aure å få. Det er ein del hytter rundt sjøen og fast busetnade i sørenden av sjøen. Det er forbod mot bruk av motorbåt. Vatnet frå sjøen renn ned i Frysjøåa til Tysjøen der noko av vatnet vert pumpa opp og nytta til drikkevatn. Vatnet renn vidare i Tjuraåa ned til Gardsjøen i Grue og ut i Glomma. Det er skriftlege kjelder frå Tjuraåa like tilbake til 1300-talet. Det har vore kverner, sager, møller, spikerverk og kraftverk i åa. Det er gjort fleire flintfunn ved sjøen.

Innsjøar i Innlandet
Geografi i Grue
Flensjøen

Flensjøen er eit vatn som ligg i Os kommune i Innlandet fylke og Røros kommune i Trøndelag fylke.

Innsjøar i Innlandet
Geografi i Os
Innsjøar i Røros
Trysilvassdraget
Falningsjøen

Falningsjøen er eit vatn som ligg i Tynset kommune i Innlandet. Innsjøen er regulert og vatnet vert nytta av Ulset kraftverk.

Innsjøar i Innlandet
Geografi i Tynset
Fallsjøen

Fallsjøen, òg kalla Nordre Røgden, er ein innsjø som ligg i Åsnes kommune i Innlandet på grensa mellom Noreg og Sverige. 

Innsjøen har eit samla areal på 5,15 km², der 3,30 km² av dette ligg i Noreg. Utløpet til Fallsjøen heiter Rotbergsåa og renn ned til Rotbergsjøen. 

I eldre tider var det mange kverner langsmed dette vassdraget. Det vart før fløyta mykje tømmer til Sverige her.

Innsjøar i Innlandet
Innsjøar i Värmland
Geografi i Åsnes
Engeren

Engeren er ein innsjø som ligg i kommunane Trysil og Engerdal i Innlandet fylke.

Innsjøar i Engerdal
Geografi i Trysil
Drevsjøen

Drevsjøen er ein innsjø ved tettstaden Drevsjø i Engerdal kommune i Innlandet. Drevsjøen er langgrunn, og derfor eit ettertrakta badeområde om sommaren.

Innsjøar i Engerdal
Digeren

Digeren er eit vatn som ligg i kommunane Kongsvinger og Eidskog i Innlandet fylke.

Innsjøar i Innlandet
Geografi i Eidskog
Geografi i Kongsvinger
Bæreia

Bæreia er ein 2 kvadratkilometer stor innsjø i Kongsvinger i Innlandet. Stranda er ofte nytta som badestrand på sommaren for norske og utanlandske turistar og vert mykje til pilking om vinteren. Bæreia er eit ope vatn, så det er høve for å køyre båt der.

Ved Bæreia vart det i 1959 oppretta ein krigsinvalidheim for veteranar frå den andre verdskrigen og partnarane deira. Den sjølvstendige stiftinga Krigsinvalidehjemmet Bæreia, oppretta av Krigsinvalideforbundet, stod for drifta. I 1999 starta FN-Veteranenes Landsforbund eit prøveprosjekt finansiert av Forsvarsdepartementet for å vurdere om den etter kvart ledige kapasiteten kunne nyttast til velferdstilbod for tidlegare soldatar frå utanlandsoppdrag. Forsvarsdepartementet stoppa seinare finansieringa på bakgrunn av at helsevesenet var betre eigna til jobben med å følgje opp FN-veteranane. 1. januar 2005 overtok Landsforeningen for hjerte- og lungesyke senteret for ei krone. LHL ville framleis ta vare på krigsveteranane, men òg nytte senteret til annan verksemd. I nyttårsforedraget sitt i januar 2008 kunne forsvarminister Anne-Grete Strøm-Erichsen fortelje at Forsvaret hadde kjøpt senteret tilbake som rekreasjonsstad for alle norske krigsveteranar.

Kjelder 
 Denne artikkelen bygger på «Bæreia» frå , den 17. april 2008. 
 oppgav desse kjeldene:

Geografi i Kongsvinger
Innsjøar i Innlandet
Atnsjøen

Atnsjøen er ein innsjø som ligg i Stor-Elvdal og Sør-Fron kommune i Innlandet.

Innsjøar i Innlandet
Geografi i Stor-Elvdal
Geografi i Sør-Fron
Innsjøar i Hedmark

Dette er ei liste over innsjøar i Hedmark.

A 
 Atnsjøen

B 
 Brumundsjøen

D 
 Digeren
 Drevsjøen

E 
 Engeren

F 
 Fallsjøen
 Falningsjøen
 Femunden
 Flensjøen
 Frysjøen
 Fundin

G 
 Galtsjøen
 Gardsjøen i Grue
 Gjesåssjøen
 Gutulisjøen

H 
 Halsjøen
 Harrsjøen
 Helgesjøen
 Hukusjøen
 Harasjøen

I 
 Innerdalsvatnet
 Isteren

L 
 Langsjøen
 Lomnessjøen

M 
 Mangen
 Marsjøen
 Mjøsa
 Møkeren

N 
 Nedre Roasten
 Nord-Mesna
 Nugguren
 Næra
 Nøklevatnet

O 
 Osensjøen

R 
 Rogen
 Rokosjøen
 Rotbergsjøen
 Råsen
 Røgden

S 
 Savalen
 Siksjøen
 Skasen
 Skjervangen
 Skrevsrudtjernet
 Storsjøen i Nord-Odal
 Storsjøen i Rendalen
 Storsjøen i Tolga
 Sølensjøen
 Sør-Mesna

T 
 Tannsjøen

V 
 Varaldsjøen
 Vermunden
 Vingersjøen
 Vonsjøen
 Vurrusjøen

Ø 
 Øyungen
Øyungen

Øyungen er ein innsjø som ligg i Holtålen kommune i Trøndelag fylke.

Innsjøar i Trøndelag
Geografi i Holtålen
Gaulavassdraget
Øyangen i Øystre Slidre

Øyangen er ein innsjø i Øystre Slidre kommune i Valdres. Han ligg 677 meter over havet og arealet er 1,47 km². Den største tilløpselva kjem frå Jødmannstjernet og Rognlifjellet. Frå Øyangen renn vatnet ut i Røyri. Øyangen er ein del av Vindavassdraget.

Øyangen er eit privateigd vatn, og fiske er normalt ikkje lov. I vatnet finst det aure, åbor og ørekyte.

Området rundt sjøen er prega av stølsdrift med kyr, og er eit populært hytte- og turområde både sommar og vinter.

Innsjøar i Øystre Slidre
Øyangen i Slidre og Vang

Øyangen er ein innsjø som ligg i kommunane Vestre Slidre, Øystre Slidre og Vang i Innlandet. Innsjøen er inntaksdam for Lomen kraftverk, og er ein del av Begnavassdraget.

Innsjøar i Vang
Innsjøar i Vestre Slidre
Innsjøar i Øystre Slidre
Reservoar i Innlandet
Øyangen i Nord-Fron

Øyangen er ein innsjø som ligg i Nord-Fron kommune i Innlandet fylke. Innsjøen er magasin for Øvre Vinstra kraftverk.

Innsjøar i Innlandet
Geografi i Nord-Fron
Øvre Sjodalsvatnet

Øvre Sjodalsvatnet er ein innsjø som er ein del av elva Sjoa i Vågå kommune i Innlandet. Øvst, i sørenden, ved Øvre Sjodalsvatnet ligg Maurvangen campingplass og Bessheim fjellstove og hytter.

Sjoa er ei elv som renn frå innsjøen Gjende forbi Gjendesheim gjennom Øvre Sjodalsvatnet, Nedre Sjodalsvatnet og tettstaden Sjoa i Gudbrandsdalen der elva renn ut i Gudbrandsdalslågen.

Sjoa er ei poplulær elv for rafting og kajakk turar. Elva er òg kjent for attraksjonen Ridderspranget.

Bakgrunnsstoff 
 Bessheim fjellstue og hytter
 Maurvangen 

Innsjøar i Vågå
Jotunheimen
Ølsjøen

Ølsjøen er ein innsjø som ligg i Nord-Aurdal kommune i Innlandet. Største elva som munnar ut i sjøen er Tisleia, elva Åbjøra renn ut frå sjøen. Innsjøen er regulert og er inntaksdam for Åbjøra kraftverk.

Etter reguleringa heng dei tidlegare vatna Bløytjern og Pardisfjorden saman med Ølsjøen.

Innsjøar i Innlandet
Geografi i Nord-Aurdal
Yddin

Yddin er ein innsjø i Øystre Slidre kommune i Valdres i Innlandet. Han ligg 854 meter over havet og arealet er 2,05 km². Han strekkjer seg frå Skatrudstølen i søraust til Yddebu i vest. Dei tre største tilløpselvane i Yddin er Vangsjøåni, Trollåsåni og Kjølaåni. Den einaste elva som renn ut av Yddin er Yddeåni som renn vidare til Søre Vindin. Yddin er ein del av Vindavassdraget.

Innsjøar i Øystre Slidre
Vælsvanna i Ådal

Vælsvanna eller Vælsvatna i Ådal er to mindre innsjøar som ligg på åsen aust for Hallingby i Ringerike kommune og Jevnaker kommune i Viken. Vælsvanna består av Øvre Vælsvannet (Jevnaker) og Nedre Vælsvannet (Ringerike). Til Vælsvanna i Ådal tar ein seg lettast frå Hensmoen i Ringerike, der det går bilveg (bomveg) heilt fram.

Elva Væla går frå utløpet av Nedre Vælsvannet og renn saman med Ådalselva ved Hen.

Ådal
Innsjøar i Innlandet
Geografi i Jevnaker
Innsjøar i Viken
Våja

Våja er eit vatn som ligg i kommunane Lunner i Viken fylke og Gran i Innlandet fylke.

Innsjøar i Viken
Innsjøar i Innlandet
Geografi i Lunner
Geografi i Gran
Volbufjorden

Volbufjorden er ein innsjø som ligg i Øystre Slidre kommune i Innlandet.

Innsjøar i Øystre Slidre
Vågåvatnet

Vågåvatnet er ein innsjø som ligg i kommunane Lom og Vågå i Innlandet. Elva Otta renn frå Skjåk ned i innsjøen, som i nordre enden frå Marlo i Skjåk til Fossbergom i Lom heiter Skim. Otta renn ut av ved Vågåmo og held fram gjennom Ottadalen og møter elva Gudbrandsdalslågen ved byen Otta i Sel kommune. 

Vågåvatnet er ein av dei 200 største innsjøane i Noreg.

Innsjøar i Lom
Innsjøar i Vågå
Vestre Bjonevatnet

Vestre Bjonevatnet er eit vatn som ligg mellom Sperillen og Randsfjorden, hovudsakleg i Ringerike kommune i Viken, men òg delvis i kommunane Gran og Søndre Land i Innlandet.

Innsjøar i Viken
Ådal
Innsjøar i Innlandet
Geografi i Gran
Geografi i Søndre Land
Velmunden

Velmunden er eit vatn som ligg i området Fjorda mellom Randsfjorden og Sperillen i Gran kommune  i Innlandet. Området er populært for kanopadling, og har fleire stader med kanoutleige. Namnet Velmunden vert ofte òg nytta for heile området. 

Området omfattar fleire små og større vatn som heng meir eller mindre saman. Velmunden heng saman med Vestlandsfjorden mot vest. Området er spanande å padle i, med fleire tronge viker og sund. Vatna har gode høve for fiske, og det grunne vatnet får forholdsvis tidleg bra badetemperaturar. På holmane og nesa i området er det fine teltplassar og det er sett opp nokre toalett. 

Namnet kan vere avleidd av eit tapt elvenamn velma lånt frå sørsamisk vealma, ’stille, djupt stykke elv’ eller ’stilla’.

Innsjøar i Innlandet
Geografi i Gran
Vassbråa

Vassbråa er eit vatn som ligg i Gran kommune i Innlandet.

Innsjøar i Innlandet
Geografi i Gran
Vasetvatnet

Vasetvatnet er eit vatn som ligg i Vestre Slidre kommune i Innlandet. Vasetvatnet renn ut i Sundheimselva og vidare ned i Slidrefjorden. Krokåne renn inn i Vasetvatnet frå Søre Syndin.

Innsjøar i Vestre Slidre
Vangsvatnet i Lesja

Vangsvatnet er eit vatn som ligg i Lesja kommune i Innlandet. Vatnet har ein fiskebestand av aure og harr.

Innsjøar i Innlandet
Geografi i Lesja
Vangsmjøse

Vangsmjøse (eller Vangsmjøsa) er ein innsjø i Vang kommune i Innlandet.

Segn
Det går fleire segner om Vangsmjøse. I ei av dei vert det sagt «Ser du mi lengd, so der du mi djup».

I ei anna vert det fortalt om ein som ville sjå kor djup innsjøen var og batt saman alle reip han fekk tak i frå andre i bygda. Som søkke hengte han på ei tinnkanne og eit fenalår. Når han omsider nådde botn og heiste tauet opp igjen så fann han at tinnkanna var smelta og fenalåret kokt. Da var tauet så langt at det gjekk frå dørklinka på Leine og tvers over fjorden og tre gonger rundt kyrkja. Dette er ein avstand på rundt 4500 meter.

I ei tredje utgåve vert det sagt det at når dei lodda djupna og fekk reipet opp igjen så lukta det svovel av det. Dette er kanskje den einaste av segnene som har noko for seg då rotnande planterestar medfører at vatn på stort djup vil få eit høgt innhald av svoveldioksid og hydrogensulfid.

Innsjøar i Vang
Vangsjøen

Vangsjøen er ein innsjø i Øystre Slidre kommune i Valdres i Innlandet. Han ligg 911 meter over havet og arealet er 1,378 km². Han strekkjer seg frå Rabalsmellen (1111 moh) i søraust til Rennsennberget (1014 moh) i nordvest. Dei tre største tilløpselvane i Vangsjøen kjem frå Rabalsvatnet, Røyri og Rennsennvannet. Den eianste elva som renn ut av Vangsjøen er Vangsjøåni som renn vidare til Yddin. Vangsjøen er ein del av Vindavassdraget.

Vangsjøen er i hovudsak eit privateigd vatn, men fiskekort kan kjøpast. I Vangsjøen finst aure, åbor og ørekyte.

Området rundt sjøen er prega av stølsdrift med kyr og geiter, og er eit populært hytte- og turområde både sommar og vinter. Rundt vatnet finst stølane Bukono, Rabalen, Buahaugen og Rennsennstølen. På austsida av sjøen ligg Vangsjøen Høyfjellstue.

Bakgrunnsstoff 
 Vangsjøen Høyfjellstue .

Innsjøar i Øystre Slidre
Tyin

Tyin er ein innsjø i den sørvestlege delen av Jotunheimen. Heile sjøen ligg i Vang kommune i Innlandet. Den nordlege breidda følgjer stort sett grensa mellom Vang og Årdal kommune i Vestland. Sjøen er vassmagasin for Tyin kraftverk og høgda vert regulert mellom 1082,84 og 1072,50 moh. Volumet er 313 millionar kubikkmeter.

Langs sørsida av sjøen går riksveg 53 (Tyin–Årdal) og langs austsida går riksveg 252 (Tyin–Eidsbugarden).

Innsjøar i Vestland
Innsjøar i Vang
Geografi i Årdal
Reservoar i Innlandet
Reservoar i Vestland
Trevatna

Trevatna er ein innsjø som ligg i Søndre Land kommune i Innlandet. Sjøen er nærast delt i to på midten, og dei to delane er knytt saman av det smale sundet Nora. Den nordlege delen av sjøen ligg i nord-sør-retning, den sørlege i nordvest-søraust-retning. Breidda er for det meste skogkledde, berre på austsida av sjøen sin sørlege del finst det nokre gardar. På vestsida den sørlege delen går den nedlagde jernbanelinja Valdresbanen, medan fylkesvegen mellom Land og Toten går på austsida, og rundar nordenden av sjøen. Sjøen har gjeve namn til stasjonen Trevatn på Valdresbanen.

Trevatna mottar tilløp frå elvane Skjerra i aust og Skjegga i nord, og renn ut i Fallselva i nordenden. Frå her renn vatnet ut i Randsfjorden.

Innsjøar i Innlandet
Geografi i Søndre Land
Tesse

Tesse er ein innsjø som ligg i kommunane Lom og Vågå i Innlandet.

Innsjøar i Lom
Innsjøar i Vågå
Tisleifjorden

Tisleifjorden er ein innsjø som ligg i Nord-Aurdal kommune i Innlandet, og i Gol kommune og Hemsedal kommune i Viken. I samband med bygginga av Åbjøra kraftverk vart Tisleifjorden regulert i 1949, demninga vart ytterlegare utvida i 1959. Høgda kan no variere med opptil 11 meter.  Vatnet frå Tisleifjorden renn ut i elva Tisleia.

Innsjøar i Innlandet
Innsjøar i Viken
Geografi i Nord-Aurdal
Geografi i Gol
Geografi i Hemsedal
Tordsvatnet

Tordsvatnet er ein innsjø som ligg i Skjåk kommune i Innlandet.

Innsjøar i Skjåk
Søre Syndin

Søre Syndin er eit vatn som ligg i Vestre Slidre kommune i Innlandet. Søre Syndin renn ut i Krokåne og vidare ned i Vasetvatnet.
Tidlegare rann vatnet frå Nørdre Syndin og Midtre Syndin ned i Søre Syndin.

Rundt Søre Syndin ligg stølslaga Kvisslasyndin i nord og Viksyndin i sør.

Innsjøar i Vestre Slidre
Synnfjorden

Synnfjorden er eit vatn som ligg i Nordre Land kommune i Innlandet. Innsjøen ligg ved foten av, og nordaust for, Spåtind (1414 moh.).

Innsjøar i Innlandet
Geografi i Nordre Land
Strøen

Strøen er eit vatn som ligg i Sør-Aurdal i Innlandet og Nesbyen kommune i Viken fylke.

Innsjøar i Innlandet
Geografi i Sør-Aurdal
Innsjøar i Viken
Geografi i Nesbyen
Nanay

Nanay er ei ca. 300—350 kilometer lang sideelv til Amazonaselva i Loreto-regionen i Peru. Ho renn vest for Napo og aust for Tigre og endar i Amazonas rett i nordkanten av regionhovudstaden Iquitos. Saman med elva Itaya omkrinsar dei tre elvane i stort monn byen. Nanay flyt sakte i flatt lågland i særs mange bukter i retning søraust. I øvre delen, og ca. 220 kilometer nordvest for Iquitos ligg Puerto Resistencia som ein av fleire busettingar ved elva. Når elva har lågt vatn finst det fleire strender som vert nytta til rekreasjon. I den våte årstida flaumar Nanay stort.

Kjelder 
Denne artikkelen bygger på «Nanay River» frå ,  den 17. april 2008.  
 

Elvar i Peru
Strondafjorden

Strondafjorden (Strandefjorden) er ein innsjø som ligg i kommunane Nord-Aurdal og Vestre Slidre i Innlandet. Innsjøen er ein del av Begnavassdraget.

Geografi i Nord-Aurdal
Innsjøar i Vestre Slidre
Reservoar i Innlandet